**UPUTSTVO ZA PRIPREMU PISMENOG DELA ISPITA**

Prvu naučiti teoriju, da bi mogao da se razume zadatak i suština problema koji treba rešiti. Zatim proraditi Zbirku rešenih zadataka. **Pripremiti formul**e (ako ih je problem zapamtiti), dijagrame i dve stranice sa tablicama, bez kojih ne možete rešiti zadatke, a **koje su dozvoljene na ispitu.** **Zadatke za pripremu rešiti samostalno, jer se samo tako možete pripremiti za pismeni deo ispita.** Korišćenje zadataka koje je neko drugi uradio tek ne znači prolaznost, jer je kurs specifičan i prilagodjen potrebama studenata Šumarskog fakulteta, a zadaci koji dolaze na ispitu pored toga što imaju druge ulazne podatke, **jesu slični ali ne i isti** sa onima datim za pripremu. Mislim da ne treba napominjati da svako korišćenje mobilnog ili sličnih nedozvoljenih sredstava i radnji na ispitu, podrazumeva postupanje prema Statutu i Pravilniku o disciplinskoj odgovornosti, Šumarskog fakulteta, Univerziteta u Beogradu.

 **Na ispit obavezno poneti dvolist (dupli list A4 formata koji kad se raširi daje A3 format) kao korice u kojima se predaje rad, i dva ili više (po potrebi) praznih listova A4 na kojima se radi. Na prednjoj strani dvolista na sredini napisati: `Pismeni ispit iz Mašinstva`, a desno dole vaše ime i prezime, školsku godinu slušanja predmeta. Studenti koji ne donesu dvolist, neće dobiti ispitni formular i neće moći da polažu ispit.**

U nadi da sam vam postavljanjem Zbirke i Zadataka za pripremu pomogao oko spremanja pismenog dela ispita i da ćete se uspešno pripremiti za polaganje i isti položiti

Srdačan pozdrav

Prof. dr Aleksandar Dedić,

predmetni nastavnik